Навядзём бляск на зямлі. Прыбяром усё непатрэбнае, што перашкаджае вольна дыхаць глебе, што псуе карціну прыгажосці і ўтульнасці, што стварае пагрозу бяспецы людзей, транспарту і жывёлы. Месячнікі добраўпарадкавання, суботнікі па навядзенні чысціні праводзяцца традыцыйна штогод. Нашы населеныя пункты, лясныя і палявыя ўгоддзі, дарогі, вуліцы, паркі і скверы робяцца больш чыстымі, прыгожымі. Тады і жыць, і працаваць, і адпачываць прыемней. І вясна становіцца больш яркай, зіхатлівай, прывабнай — нават цяпер, калі яна яшчэ не расквецілася ні пяшчотнай зелянінай маладзенькага лісця, ні белай ружовасцю алычы, яблыні, вішні… Створым прыгажосць сваімі рукамі.